CELEX: 52009PC0217
Language: mt
Date: 2009-05-11
Title: Proposta għal direttiva ke tal-Parlament Ewropew u tal-Kunsill dwar l-imposti tas-sigurtà tal-avjazzjoni (imressqa mill-Kummissjoni) {SEC(2009) 615 finali} {SEC(2009) 616 finali}

Avviż Legali Importanti

|

52009PC0217

Proposta għal direttiva ke tal-Parlament Ewropew u tal-Kunsill dwar l-imposti tas-sigurtà tal-avjazzjoni (imressqa mill-Kummissjoni) {SEC(2009) 615 finali} {SEC(2009) 616 finali}  /* KUMM/2009/0217 finali - 0063  /0000 */  

	[pic] | Il-KUMMISSJONI TAL-KOMUNITAJIET EWROPEJ |Brussell, 11.5.2009COM(2009) 217 finali2009/0063 (COD)Proposta għalDIRETTIVA KE TAL-PARLAMENT EWROPEW U TAL-KUNSILLdwar l-imposti tas-sigurtà tal-avjazzjoni(imressqa mill-Kummissjoni) {SEC(2009) 615 finali}{SEC(2009) 616 finali}MEMORANDUM TA’ SPJEGAZZJONI1) KUNTEST TAL-PROPOSTA-  Sfond ġeneraliFil-preżent, is-sistemi biex jinġabru l-ispejjeż tas-sigurtà tal-avjazzjoni huma rregolati fil-livell nazzjonali u mhux dejjem ikunu trasparenti għall-utenti. L-utenti mhumiex ikkonsultati sistematikament f'kull ajruport tal-UE qabel jiġu ffissati l-imposti jew tinbidel sistema tagħhom.-  Dispożizzjonijiet eżistenti fil-qasam tal-propostaMhemm l-ebda dispożizzjoni eżistenti fil-qasam tal-proposta.-  Konsistenza mal-politika tal-avjazzjoni ċivili u għanijiet oħra tal-UnjoniIt-tielet pakkett adottat mill-Kunsill fl-1992 irrappreżenta l-istadju finali fil-liberalizzazzjoni tal-aċċess għas-suq tat-trasport bl-ajru. Inizjattivi sussegwenti kienu mmirati biex jirregolaw u jilliberalizzaw l-attivitajiet anċillari bħall-forniment tas-servizzi tal-groundhandling, l-allokazzjoni tas-slots u l-użu ta' sistemi kompjuterizzati tal-ibbukkjar. Il-Komunità adottat leġiżlazzjoni ukoll fil-qasam tas-sikurezza u s-sigurtà tal-avjazzjoni, u indirizzat il-kwistjoni tal-ġestjoni tat-traffiku tal-ajru permezz ta' miżuri leġiżlattivi li ħolqu s-Sema Uniku. Id-Direttiva dwar l-imposti tal-ajruporti tkopri imposti oħrajn iżda mhux l-imposti tas-sigurtà.2) KONSULTAZZJONI MAL-PARTIJIET INTERESSATI U L-VALUTAZZJONI TAL-IMPATT-  Konsultazzjoni mal-partijiet interessatiMetodi ta’ konsultazzjoni, is-setturi ewlenin fil-mira u l-profil ġenerali ta’ dawk li wieġbuF'seduta li saret fis-17 ta' Lulju 2008, il-Kummissjoni kkonsultat mall-partijiet interessati fl-industrija tat-trasport bl-ajru dwar id-diversi possibbiltajiet biex titfassal leġiżlazzjoni Komunitarja dwar l-imposti tas-sigurtà. Il-Kummissjoni talbet ukoll għal informazzjoni u l-fehmiet tal-Istati Membri u tal-industrija permezz ta' kwestjonarji.Saru wkoll kuntatti bilaterali ma' xi wħud mill-partijiet interessati sabiex isir aktar skambju ta' fehmiet.Taqsira tat-tweġibiet u kif tqiesuL-oganizzazzjonjiet kollha tal-industrija enfasizzaw li s-sigurtà tal-avjazzjoni hija r-responsabbiltà tal-istat u li l-ispejjeż għandhom għalhekk jinġarru mill-istati. Madankollu, l-ebda Stat Membru ma kien favur obbligu biex ikopri l-ispejjeż tas-sigurtà.-  Ġbir u użu tal-għarfien espertOqsma xjentifiċi/ta’ għarfien espert ikkonċernatiSaret valutazzjoni tal-impatt sabiex ikun hemm analiżi kwantitattiva u kwalitattiva tal-impatt ta' din l-inizjattiva, sabiex jiġi evalwat l-approċċ magħżul. L-ebda għarfien espert estern ma ntuża għal dik il-valutazzjoni tal-impatt. Madankollu, id-DĠ JRC ikkwantifika l-impatt ta' ftit mill-miżuri. In-nota tad-DĠ JRC tinsab meħmuża fl-Anness XII għall-valutazzjoni tal-impatt. Il-valutazzjoni tal-impatt użat l-istatistika li hija disponibbli pubblikament, l-aktar mill-Eurostat, u serrħet ukoll fuq l-istatistika mogħtija mill-partijiet interessati u mill-Istat Membri.Organizzazzjonijiet/esperti ewlenin ikkonsultatiĠew ikkonsultati l-organizzazzjonjiet ewlenin kollha. L-utenti tat-trasport u l-konsumaturi ġew ikkonsultati wkoll permezz tal-assoċjazzjonijiet tagħhom.Sommarju tal-pariri li waslu u ntużawMa ssemmiet l-ebda eżistenza ta' riskji potenzjalment serji b’konsegwenzi irriversibbli.Il-konklużjonijiet ewlenin kienu li mill-erba' alternattivi ta' politika kkunsidrati li kienu identifikati bħala l-bażi għall-istudju, l-implimentazzjoni ta' qafas ġenerali li fih il-prinċipji ġenerali (jiġifieri l-alternattiva 3) joffri l-aħjar potenzjal għal suċċess u biex issir bidla pożittiva, kemm fil-mod li bih qed jiġu stabbiliti l-imposti tas-sigurtà kif ukoll fir-relazzjoni bejn l-ajruporti u t-trasportaturi tal-ajru dwar din il-kwistjoni.-  Valutazzjoni tal-impattIl-valutazzjoni tal-impatt qieset l-alternattivi ta' politika li ġejjin.L-ewwel waħda, 'l-ebda azzjoni mill-UE', intużat bħala punt ta' riferiment li miegħu tqabblu x-xenarji ta' politika l-oħra.L-alternattiva 2 ikkonsistiet f'xenarju li fih il-atturi tal-industrija tal-avjazzjoni jiżviluppaw u jadottaw miżuri volontarji ta' awtoregolazzjoni madwar l-UE kollha sabiex jindirizzaw il-kwistjonijiet identifikati miż-żewġ partijiet, jiġifieri t-trasportaturi tal-ajru u l-ajruporti, li ġejjin minn nuqqas ta' qbil u fehim komuni bejn il-partijiet dwar kif jistgħu jiġu indirizzati bl-aħjar mod il-punti kontenzjużi ewlenin.L-alternattiva 3 kienet Att Komunitarju li jistabbilixxi qafas ġenerali li jesiġi li l-mod kif l-imposti tas-sigurtà jiġu ffissati fuq livell nazzjonali jirrifletti għadd ta' prinċipji komuni li l-operaturi tal-ajruporti jkollhom jaderixxu magħhom.L-alternattiva 4 tissuġġerixxi li l-Istati Membri għandhom jiffinanzjaw totalment is-sigurtà tal-ajruporti. Dan ineħħi kwalunkwe imposti tas-sigurtà u l-aspetti diskriminatorji tagħhom.3) ELEMENTI LEGALI TAL-PROPOSTA-  Sommarju tal-azzjoni propostaIl-proposta tiddefinixxi għadd ta' prinċipji bażiċi li għandhom jitħarsu mill-operaturi tal-ajruporti meta jiffissaw l-imposti tas-sigutrà tagħhom. Dawn huma:Nondiskriminazzjoni:Is-sistemi tal-imposti tas-sigurtà tal-avjazzjoni ma għandhomx jiddiskriminaw bejn trasportaturi jew passiġġieri.Konsultazzjoni u rimedju:L-entità tal-ġestjoni tal-ajruport u t-trasportaturi tal-ajru li jaqdu lill-ajruport, jew l-organizzazzjonijiet li jirrappreżentawhom, għandhom jidħlu fi djalogu dwar is-sistema tal-imposti tas-sigurtà applikabbli f'ajruport mhux biss meta din is-sistema tiġi mmodifikata, iżda wkoll meta jiġu stabbiliti l-livelli tal-imposti tas-sigurtà. L-għan ta' dan ir-rekwiżit huwa li ż-żewġ partijiet jiskambjaw fehmiet fuq bażi regolari dwar il-livelli tal-imposti, kif ukoll dwar il-fatturi kollha u r-rekwiżiti regolatorji li jinfluwenzaw kif jiġu stabbiliti dawn l-imposti.Trasparenza:Id-Direttiva proposta ma tinkludix dispożizzjoniet dwar il-metodi ta' kalkolu għall-imposti tas-sigurtà li għandu jiġi applikat f'kull Stat Membru. Filwaqt li l-Kummissjoni tagħraf id-diversità wiesgħa fir-regolazzjoni tal-ajruporti fid-diversi Stati Membri, xorta għandu jingħata ammont raġonevoli ta' informazzjoni mill-operatur lit-trasportaturi tal-ajru sabiex il-proċess tal-konsultazzjoni bejn l-ajruporti u t-trasportaturi tal-ajru jkun wieħed ta’ sustanza. Għal dan il-għan, id-Direttiva tistipula liema informazzjoni għandha tingħata fuq bażi regolari mill-entità tal-ġestjoni tal-ajruport.Min-naħa tagħhom, it-trasportaturi tal-ajru għandhom jipprovdu informazzjoni dwar il-previżjonijiet tat-traffiku tagħhom, x’użu biħsiebhom jagħmlu mill-flotta u r-rekwiżiti speċifiċi tagħhom attwali u tal-ġejjieni fl-ajruport, sabiex jippermettu lill-entità tal-ġestjoni tal-ajruport tħaddem il-kapital u tuża l-kapaċità tagħha bl-aħjar mod.It-trasportaturi tal-ajru għandhom ukoll id-dritt jiġu mgħarrfa dwar miżuri tas-sigurtà li huma aktar stretti milli tesiġi l-liġi Komunitarja.Rabta mal-ispejjeż:Id-dħul mill-imposti tas-sigurtà għandu jintuża biss biex ikopri l-ispejjeż tas-sigurtà.Awtorità superviżorja:Hemm bżonn jiġi applikat u rispettat sewwa abbozz ta' Direttiva fil-livell tal-Istati Membri, li jkun fih il-prinċipji li għandhom jitħarsu mis-sħab ewlenin fl-industrija tat-trasport tal-ajru, jiġifieri l-ajruporti u t-trasportaturi tal-ajru u li għandhom interessi diverġenti. Awtorità li għandha tiġi stabbilita f'kull Stat Membru, bir-responsabbiltà li tiżgura li d-Direttiva tkun applikata sew, għandha tkun garanzija xierqa li d-dispożizzjonijiet tagħha qed jitħarsu.-  Bażi legaliIl-proposta hija bbażata fuq l-Artikolu 80(2) tat-Trattat li jistabbilixxi il-Komunità Ewropea.-  Prinċipju tas-sussidjarjetàIl-prinċipju tas-sussidjarjetà japplika sakemm il-proposta ma taqax taħt il-kompetenza esklussiva tal-Komunità.L-għanijiet tal-proposta ma jistgħux jintlaħqu b'mod suffiċjenti mill-Istati Membri minħabba r-raġuni(jiet) li ġejja/in.L-għanijiet tal-proposta ma jistgħux jintlaħqu b'mod suffiċjenti minn kull Stat Membru individwali għax is-sistemi tal-imposti tas-sigurtà u l-iffissar tal-imposti tas-sigurtà fl-ajruporti individwali mhumiex ikkontrollati b'mod uniformi madwar l-UE. Fl-Istati Membri għadhom jeżistu sistemi differenti għall-ħlas tal-imposti. Din is-sitwazzjoni tfixkel il-ħolqien ta' kundizzjonijiet verament ugwali, kemm għall-ajruporti kif ukoll għat-trasportaturi tal-ajru.Azzjoni Komunitarja tilħaq aħjar l-għanijiet tal-proposta għar-raġunijiet li ġejjin:L-applikazzjoni madwar l-UE kollha ta' sett komuni ta' regoli bażiċi fir-rigward tal-imposti tas-sigurtà għandu jiżgura andament ġust bejn is-sħab tal-avjazzjoni meta jiddefinixxu l-parametri li jallokaw l-ispejjeż tas-sigurtà tal-ajruporti.Fl-Istati Membri jeżistu sistemi differenti għall-ħlas tal-imposti. Mhux is-sistemi kollha jinkludu prinċipji fundamentali applikati uniformament meta jiġu ffissati l-imposti tas-sigurtà u meta jiġi stabbilit il-metodu bażiku għall-kalkolu tagħhom. Id-Direttiva proposta għandha tagħmel din l-applikazzjoni possibbli.Il-proposta hija limitata għad-definizzjoni ta' sett minimu ta' regoli li għandhom jitħarsu meta l-Istati Membri u/jew l-operaturi tal-ajruporti jiffissaw il-livelli tal-imposti tas-sigurtà. Id-Direttiva proposta ma timponix sistema partikolari ta' imposti. Id-definizzjoni ta' din is-sistema titħalla f'idejn l-Istati Membri.Għaldaqstant il-proposta hija konformi mal-prinċipju tas-sussidjarjetà.-  Prinċipju ta' proporzjonalitàIl-proposta hija konformi mal-prinċipju tal-proporzjonalità għar-raġunijiet li ġejjin.Id-Direttiva proposta tħalli bla mittiefes l-ambitu għal qafas bażiku għall-imposti tas-sigurtà li għandu jiġi stipulat fil-livell nazzjonali u żżomm il-flessibiltà biex l-ajruporti jistabbilixxu l-imposti tas-sigurtà tagħhom. Id-Direttiva tiżgura li l-utenti tal-ajruporti jirċievu spegazzjoni aħjar dwar l-imposti tas-sigurtà. Il-piż amministrattiv għall-Istati Membri u għall-awtoritajiet reġjonali li involvew ruħhom fil-proċess tad-definizzjoni tal-qafas regolatorju ser ikun limitat biss għal li jkollhom jadattaw l-leġiżlazzjoni eżistenti tagħhom skont id-Direttiva jekk din il-leġiżlazzjoni mhijiex konformi mal-prinċipji bażiċi stipulati fid-Direttiva.-  Għażla tal-istrumentiStrumenti proposti: Direttiva.Mezzi oħra ma jkunux adegwati minħabba r-raġuni(jiet) li ġejja/in.Direttiva hija l-aktar mezz adattat biex jirregola l-imposti tas-sigurtà, għax tistipula sett ta' prinċipji ċari iżda bażiċi fir-rigward tal-imposti tas-sigurtà li għandhom jitħarsu mill-operaturi tal-ajruporti meta japplikaw u jiġbru l-imposti tas-sigurtà tagħhom. It-traspożizzjoni tad-Direttiva fil-liġi nazzjonali ta' kull Stat Membru għandha tippermetti lil tal-aħħar iqis, fil-leġiżlazzjoni nazzjonali tiegħu, is-sitwazzjoni speċifika tal-ajruporti f'dak l-Istat Membru, dejjem sakemm id-dispożizzjonijiet tad-Direttiva jiġu applikati bis-sħiħ.4) IMPLIKAZZJONIJIET BAĠITARJIIl-proposta ma għandhiex implikazzjonijiet għall-baġit Komunitarju.5) INFORMAZZJONI ADDIZZJONALI-  Tabella korrelattivaL-Istati Membri għandhom l-obbligu li jikkomunikaw lill-Kummissjoni t-test tad-dispożizzjonijiet nazzjonali għat-traspożizzjoni tad-Direttiva, kif ukoll tabella korrelattiva bejn dawk id-dispożizzjonijiet u din id-Direttiva.-  Żona Ekonomika EwropeaL-att propost jikkonċerna kwistjoni taż-ŻEE u għalhekk għandu jiġi estiż għaż-Żona Ekonomika Ewropea.2009/0063 (COD)Proposta għalDIRETTIVA KE TAL-PARLAMENT EWROPEW U TAL-KUNSILLdwar l-imposti tas-sigurtà tal-avjazzjoniIL-PARLAMENT EWROPEW U L-KUNSILL TAL-UNJONI EWROPEA,Wara li kkunsidraw it-Trattat li jistabbilixxi l-Komunità Ewropea, u b'mod partikolari l-Artikolu 80(2) tiegħu,Wara li kkunsidraw il-proposta tal-Kummissjoni[1],Wara li kkunsidraw l-opinjoni tal-Kumitat Ekonomiku u Soċjali Ewropew[2],Wara li kkunsidraw l-opinjoni tal-Kumitat tar-Reġjuni[3],Filwaqt li jaġixxu skont il-proċedura stipulata fl-Artikolu 251 tat-Trattat[4],Billi:(1) Is-sigurtà tal-avjazzjoni fl-ajruporti Ewropej essenzjalment hija responsabbiltà tal-istat. Kull Stat Membru jiddeċiedi dwar il-metodi biex jiffinanzja s-sigurtà tal-avjazzjoni. Jeħtieġ madankollu li jiġi stabbilit qafas komuni li jirregola l-karatteristiċi essenzjali tal-imposti tas-sigurtà u l-mod li jiġu ffissati, minħabba li fin-nuqqas ta' dan il-qafas ir-rekwiżiti bażiċi fir-relazzjoni bejn il-entitajiet tal-ġestjoni tal-ajruporti u l-utenti tal-ajruporti jistgħu ma jiġux rispettati.(2) Il-ġbir tal-imposti fir-rigward tal-forniment tas-servizzi tan-navigazzjoni tal-ajru u tas-servizzi tal-groundhandling diġà ġie indirizzat fir-Regolament tal-Kummissjoni (KE) Nru 1794/2006 tas-6 ta' Diċembru 2006 li jistabbilixxi skema komuni ta' imposti għas-servizzi tan-navigazzjoni tal-ajru[5] u mid-Direttiva tal-Kunsill 96/67/KE tal-15 ta' Ottubru 1996 dwar l-aċċess għas-suq tal-groundhandling fl-ajruporti tal-Komunità[6], rispettivament.(3) Huwa ta' importanza vitali għall-utenti tal-ajruporti li jiksbu mingħand l-entità tal-ġestjoni tal-ajruporti, fuq bażi regolari, informazzjoni dwar kif u fuq liema bażi jiġu kkalkolati l-imposti tas-sigurtà. Din l-informazzjoni għandha tagħti lit-trasportaturi tal-ajru ħjiel dwar l-ispejjeż imġarrba għall-forniment tas-servizzi tas-sigurtà u l-produttività tal-investimenti relatati. Sabiex entità tal-ġestjoni ta' ajruport tkun tista' tivvaluta sew r-rekwiżiti rigward l-investimenti tagħha fil-ġejjieni, l-utenti tal-ajruport għandu jkollhom l-obbligu li, jaqsmu l-previżjonijiet operazzjonali tagħhom, il-proġetti ta' żvilupp u t-talbiet u x-xewqat speċifiċi tagħhom mal-entità tal-ġestjoni tal-ajruport fi żmien f’waqtu.(4) Minħabba li l-metodi biex jiġu stabbiliti u jinġabru l-ammonti dovuti biex ikopru l-ispejjeż tas-sigurtà jvarjaw madwar il-Komunità, tinħtieġ l-armonizzazzjoni tal-bażi għall-ħlas għall-ispejjeż tas-sigurtà fl-ajruporti tal-Komunità fejn l-ispejjeż tas-sigurtà jkunu riflessi fl-imposti tas-sigurtà. F'dawn l-ajruporti, l-imposta għandha tkun relatata mal-ispiża tal-forniment tas-sigurtà, filwaqt li jitqies kwalunkwe finanzjament pubbliku tal-ispejjeż tas-sigurtà.(5) Huwa importanti li jkun hemm trasparenza fir-rigward tal-impatt ekonomiku tal-miżuri nazzjonali tas-sigurtà li jkun aktar stretti mill-istandards bażiċi komuni stabbiliti skont ir-Regolament (KE) Nru 300/2008 tal-Parlament Ewropew u tal-Kunsill tal-11 ta’ Marzu 2008 dwar regoli komuni fil-qasam tas-sigurtà tal-avjazzjoni ċivili u li jħassar ir-Regolament (KE) Nru 2320/2002[7].(6) Al-applikazzjoni korretta u effikaċi ta' din id-Direttiva. L-awtorità għandu jkollha r-riżorsi kollha meħtieġa f'termini ta' persunal, għarfien espert u risorżi finanzjarji għat-twettiq ta’ ħidmietha.(7) Minħabba li l-miri tal-azzjoni meħuda ma jistgħux jintlaħqu suffiċjentament mill-Istati Membri, peress li s-sistemi tal-imposti tas-sigurtà ma jistgħux jiġu implimentati, fil-livell tagħhom, b'uniformità fil-Komunità kollha, u jistgħu għalhekk minħabba d-daqs u l-effetti tal-azzjoni, jintlaħqu aħjar fil-livell tal-Komunità, il-Komunità tista' tadotta miżuri, skont il-prinċipju tas-sussidjarjetà kif stipulat fl-Artikolu 5 tat-Trattat. Skont il-prinċipju tal-proporzjonalità kif stipulat f’dak l-Artikolu, din id-Direttiva ma tmurx lil hinn minn dak li huwa meħtieġ biex jintlaħqu dawk l-għanijiet.ADOTTAW DIN ID-DIRETTIVA:Artikolu 1Suġġett1. Din id-Direttiva tistabbilixxi prinċipji komuni għall-ġbir tal-imposti tas-sigurtà fl-ajruporti tal-Komunità.2. Din id-Direttiva tapplika għal kull ajruport li jinsab f'territorju soġġett għad-dispożizzjonijiet tat-Trattat.Din id-Direttiva ma tapplikax għall-imposti miġbura bħala ħlas għas-servizzi ta' navigazzjoni tal-ajru tul it-titjira jew fit-terminali skont ir-Regolament tal-Kummissjoni (KE) 1794/2006, jew għall-imposti miġbura bħala ħlas għas-servizzi ta' groundhandling imsemmija fl-Anness tad-Direttiva tal-Kunsill 96/67/KE.Artikolu 2DefinizzjonijietGħall-finijiet ta' din id-Direttiva, għandhom japplikaw id-definizzjonijiet li ġejjin:(a) 'ajruport' tfisser kull medda ta' art speċjalment adattata għall-inżul, tluq u manuvri ta' inġenji tal-ajru, inklużi l-istallazzjonijiet anċillarji li dawn l-operazzjonijiet jistgħu jinvolvu għall-ħtiġijiet tat-traffiku u servizzi tal-inġenji tal-ajru, fosthom l-istallazzjonijiet meħtieġa biex jassistu s-servizzi kummerċjali tal-ajru;(b) 'entità tal-ġestjoni tal-ajruport' tfisser entità li, flimkien ma' attivitajiet oħra jew le, għandha bħala l-għan tagħha, skont il-liġijiet jew ir-regolamenti nazzjonali, l-amministrazzjoni u l-ġestjoni tal-infrastrutturi tal-ajruport, u l-koordinament u l-kontroll tal-attivitjiet tal-operaturi differenti preżenti fl-ajruporti konċernati;(c) 'utent tal-ajruport' tfisser kull persuna naturali jew legali responsabbli għall-ġarr ta' passiġġieri, posta u/jew merkanzija bl-ajru minn jew lejn l-ajruport konċernat;(d) 'imposta tas-sigurtà' tfisser tariffa li hija speċifikament imfassla biex tirkupra parti minn jew l-ispiża kollha tal-miżuri tas-sigurtà intenzjonati biex jipproteġu l-avjazzjoni ċivili kontra atti ta' interferenza illegali.Artikolu 3NondiskriminazzjoniL-Istati Membri għandhom jiżguraw li l-imposti tas-sigurtà ma jiddiskriminawx bejn l-utenti tal-ajruport jew il-passiġġieri bl-ajru.Artikolu 4Konsultazzjoni1. L-Istati Membri għandhom jiżguraw li l-entità tal-ġestjoni tal-ajruport ikollha aċċess għall-informazzjoni kollha meħtieġa dwar l-ispejjeż tal-forniment tas-servizzi tas-sigurtà tal-avjazzjoni fl-ajruport.2. L-Istati Membri għandhom jiżguraw li f'kull ajruport tiġi stabbilita proċedura obbligatorja u regolari għal konsultazzjoni bejn l-entità tal-ġestjoni tal-ajruport u l-utenti tal-ajruport fir-rigward tat-tħaddim tas-sistema tal-imposti tas-sigurtà u l-livell ta' dawn l-imposti. Dik il-konsultazzjoni għandha sseħħ tal-anqas darba fis-sena.3. L-entità tal-ġestjoni tal-ajruport għandha tissottometti kwalunkwe proposta għal tibdil fis-sistema jew fil-livell tal-imposti tas-sigurtà lill-utenti tal-ajruport sa mhux iktar tard minn erba' xhur qabel ma jidħol fis-seħħ, flimkien mar-raġunijiet għat-tibdiliet proposti. L-entità tal-ġestjoni tal-ajruport għandha tikkonsulta dwar it-tibdiliet proposti mal-utenti tal-ajruport u tqis il-fehmiet tagħhom qabel ma tittieħed deċiżjoni.4. L-entità tal-ġestjoni tal-ajruport għandha tippubblika d-deċiżjoni tagħha sa mhux aktar tard minn xahrejn qabel ma tidħol fis-seħħ. Meta ma jintlaħaqx ftehim dwar it-tibdiliet proposti bejn l-entità tal-ġestjoni tal-ajruport u l-utenti tal-ajruport, l-entità tal-ġestjoni tal-ajruport għandha tiġġustifika d-deċiżjoni tagħha mal-utenti tal-ajruport.Artikolu 5Trasparenza1. L-Istati Membri għandhom jiżguraw li darba fis-sena l-entità tal-ġestjoni tal-ajruport tipprovdi lil kull utent tal-ajruport u lir-rappreżentanti jew l-assoċjazzjonijiet tal-utenti tal-ajruport, b'informazzjoni dwar il-komponenti li abbażi tagħhom jiġi stipulat il-livell ta' imposti kollha tas-sigurtà miġbura fl-ajruport. Din l-informazzjoni għandha tinkludi tal-anqas:(a) lista tad-diversi servizzi u infrastruttura pprovduta lura għall-imposta tas-sigurtà miġbura;(b) il-metodu tal-kalkulazzjoni tal-imposti tas-sigurtà;(c) id-dħul u l-ispiża ta' kull kategorija ta' imposta tas-sigurtà miġbura fl-ajruport;(d) l-għadd totali ta' persunal imħaddem fis-servizzi li jiġġeneraw il-ġbir tal-imposti tas-sigurtà;(e) il-previżjonijiet tal-livell tal-imposti tas-sigurtà;(f) kwalunkwe investimenti previsti li jistgħu jaffettwaw b'mod sinifikanti l-livell tal-imposti tas-sigurtà;2. L-Istati Membri għandhom jiżguraw li l-utenti tal-ajruporti jissottomettu informazzjoni lill-entità tal-ġestjoni qabel kull konsultazzjoni, kif previst fl-Artikolu 4, partikolarment dwar:(a) previżjonijiet dwar it-traffiku;(b) previżjonijiet dwar il-kompożizzjoni u l-użu previst tal-flotta tagħhom;(c) il-proġetti tagħhom ta' żvilupp fl-ajruport konċernat;(d) ir-rekwiżiti tagħhom fl-ajruport konċernat.Artikolu 6Valutazzjoni tal-impatt1. Qabel ma jaddottaw miżuri aktar stretti skont l-Artikolu 6 tar-Regolament (KE) Nru 300/2008, l-Istati Membri għandhom iwettqu valutazzjoni tal-impatt fir-rigward tal-effetti fuq il-livell tal-imposti tas-sigurtà.B'rabta ma' miżuri nazzjonali aktar stretti diġà eżistenti fi [id-data tad-dħul fis-seħħ ta' din id-direttiva], l-Istati Membri għandhom iwettqu valutazzjoni tal-impatt matul perjodu tranżizzjonali ta' tliet snin mid-data tad-dħul fis-seħħ ta' din id-Direttiva.2. L-Istati Membri għandhom jinfurmaw lill-Kummissjoni u jikkonsultaw lill-utenti tal-ajruport skont l-Artikolu 4 dwar ir-riżultat tal-valutazzjonijiet tal-impatt previsti fil-paragrafu 1.Artikolu 7Rabta mal-ispejjeż tal-imposti tas-sigurtàL-imposti tas-sigurtà għandhom jintużaw esklussivament biex ikopru l-ispejjeż tas-sigurtà. Dawn l-ispejjeż għandhom ikunu stabbiliti permezz tal-prinċipji tal-kontabbiltà u l-evalwazzjoni ġeneralment aċċettati f'kull Stat Membru.Madankollu, l-Istati Membri għandhom jiżguraw li jitqiesu b'mod partikolari:-  l-ispiża tal-finanzjament tal-faċilitajiet u l-istallazzjonijiet iddedikati għall-operazzjonijiet tas-sigurtà, fosthom id-deprezzament ġust fil-valur ta' dawn il-faċilitajiet u l-istallazzjonijiet;-  l-infiq fuq il-persunal u l-operazzjonijiet tas-sigurtà;-  l-għotjiet u s-sussidji allokati mill-awtoritajiet għal skopijiet ta' sigurtà.Artikolu 8Awtorità indipendenti ta' superviżjoni1. L-Istati Membri għandhom jinnominaw jew jistabbilixxu entità indipendenti bħala l-awtorità indipendenti nazzjonali ta' superviżjoni tagħhom sabiex tiżgura l-applikazzjoni korretta tal-miżuri meħuda sabiex tiġi sodisfatta din id-Direttiva. Dik l-entità tista' tkun l-istess entità fdata minn Stat Membru bl-applikazzjoni tad-Direttiva (KE) Nru 12/2009 tal-Parlament Ewropew u tal-Kunsill dwar l-imposti tal-ajruporti[8].2. L-Istati Membri għandhom jiggarantixxu l-indipendenza tal-awtorità indipendenti ta' superviżjoni billi jiżguraw li tkun ġuridikament distinta minn u funzjonalment indipendenti minn kwalunke entità ta' ġestjoni tal-ajruporti u trasportaturi tal-ajru. L-Istati Membri li jżommu l-proprjetà jew il-kontroll tal-ajruporti, l-entitajiet tal-ġestjoni tal-ajruporti jew it-trasportaturi tal-ajru għandhom jiżguraw is-separazzjoni strutturali effettiva tal-funzjoni regolatorja mill-attivitajiet assoċjati mal-proprjetà jew il-kontroll. L-Istati Membri għandhom jiżguraw li l-awtorità indipendenti ta' superviżjoni teżerċita s-setgħat tagħha b'mod imparzjali u trasparenti.3. L-Istati Membri għandhom jgħarrfu lill-Kummissjoni bl-isem u l-indirizz tal-awtorità indipendenti ta' superviżjoni, bil-kompiti u r-responsabbiltajiet tagħha, u bil-miżuri meħuda biex tiġi żgurata l-konformità mal-paragrafu 2.4. L-Istati Membri għandhom jiżguraw, fir-rigward ta' nuqqas ta' qbil b'rabta mal-imposti tas-sigurtà, li jittieħdu miżuri sabiex:(a) tiġi stabbilita proċedura għar-riżoluzzjoni ta' nuqqas ta' qbil bejn l-entità tal-ġestjoni tal-ajruport u l-utenti tal-ajruport;(b) jiġu stipulati l-kundizzjonjiet li taħthom nuqqas ta' qbil jista' jitressaq quddiem l-awtorità indipendenti ta' superviżjoni u partikolarment jipprovdu għat-twaqqigħ mill-awtorità tal-ilmenti li tqis li mhumiex iġġustifikati sew jew iddokumentati kif xieraq; kif ukoll(c) jiġu stipulati l-kriterji li fuqhom in-nuqqasijiet ta' qbil jiġu vvalutati sabiex jiġu riżolti.Dawn il-proċeduri, kundizzjonijiet u kriterji għandhom ikunu nondiskriminatorji, trasparenti u oġġettivi.5. L-awtorità indipendenti ta' superviżjoni għandha tippubblika rapport annwali dwar l-attivitajiet tagħha.Artikolu 9Rapport u reviżjoni1. Il-Kummissjoni għandha tissottometti rapport lill-Parlament Ewropew u lill-Kunsill dwar l-operat ta' din id-Direttiva sa mhux aktar tard minn erba' snin id-dħul tagħha fis-seħħ kif ukoll, fejn dan ikun f’loku, dwar kwalunkwe proposta xierqa.2. L-Istati Membri u l-Kummissjoni għandhom jikkooperaw fl-applikazzjoni ta' din id-Direttiva, partikolarment fir-rigward tal-ġbir tal-informazzjoni għar-rapport imsemmi fil-paragrafu 1.Artikolu 10Traspożizzjoni1. L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi neċessarji għall-konformità ma’ din id-Direttiva sa mhux iktar tard minn [...]. Huma għandhom jikkomunikaw minnufih lill-Kummissjoni t-test ta' dawk id-dispożizzjonijiet u tabella korrelattiva bejn dawk id-dispożizzjonijiet u din id-Direttiva.Meta l-Istati Membri jadottaw dawk id-dispożizzjonijiet, dawn tal-aħħar għandhom jinkludu referenza għal din id-Direttiva jew ikunu akkumpanjati b’tali referenza fl-okkażjoni tal-pubblikazzjoni uffiċjali tagħhom. L-Istati Membri għandhom jistabbilixxu kif għandha ssir din ir-referenza.2. L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tal-liġi nazzjonali li huma jadottaw fil-qasam kopert minn din id-Direttiva.Artikolu 11Dħul fis-seħħDin id-Direttiva għandha tidħol fis-seħħ fl-għoxrin jum wara dak tal-pubblikazzjoni tagħha f' Il-Ġurnal Uffiċjali tal-Unjoni Ewropea .Artikolu 12DestinatarjiDin id-Direttiva hija indirizzata lill-Istati Membri.Magħmul fi Brussell,Għall-Parlament Ewropew Għall-KunsillIl-President Il-President [1] ĠU C , , p. .[2] ĠU C , , p. .[3] ĠU C , , p. .[4] ĠU C , , p. .[5] ĠU L 341, 7.12.2006, p. 3.[6] ĠU L 272, 25.10.1996, p. 36.[7] ĠU L 97, 9.4.2008, p. 72.[8] ĠU L 70, 14.3.2009, p. 11.